演唱會後失聲，加上家人身體抱恙，2014年佢放慢腳步，喺音樂方面付出稍減，將重心轉移至家庭上。本年佢剩係繼續咗佢《1314》巡演同獻唱電影主題曲，冇出任何專輯。年尾展開「sideproject」，先後派上歌曲《天然呆》同《樂觀》，前者曲風輕快清新，後者就破天荒請咗日本殿堂級女歌手五輪真弓幫佢作曲，繼2003年《我的驕傲》後攞咗叱咤樂壇流行榜2個禮拜冠軍。